دي اسمها بيعة النساء. وعلى فكرة بيعة النساء دي بايع عليها الرجالة في بيعة العقبة الاولى. يعني ايه؟ بيعة النساء ما يميزها عن بيعة الرجال انها ليس فيها بيعة على الجهاد في سبيل الله. الرجال تبايع على ده وعلى الجهاد في سبيل الله. اما المرأة تبايع على ده. ايه بقى
ما تشركش بالله وده اعزم جريمة في الدنيا. وبعدين ولا تسرق ولا تزني ولا تقتل ولادها. وزمان كانوا يقتلوا اولادهم عشان يتفادوا الفقر اه ولا تأتي ببهتان بين ايديها وارجلها. يعني ايه؟ يعني ما تجيبش واد وتتهمه في حد
ده هو ده ابو هو مش ابوه ولا يعصينك في معروف في امور اخرى الرسول صلى الله عليه وسلم بينهى عنها. زي لطم الخدود وشق الصدور والنياحة على الميت والكلام ده كله. ما يعصوش
في اي شيء فيه معروف الرسول صلى الله عليه وسلم بيأمر به. طيب فمن اقرت بهذا الشرط هنا بقى كلام السيدة عائشة. من اقرت بهذا الشرط من المؤمنات قال نهى رسول الله صلى الله عليه وسلم قد بايعتك
انتهى كلامه هو. قد بايعتك السيدة عائشة بتقولي بايه ؟ كلاما ولا والله ما مست يده يد امرأة قط في المبايعة ما يبايعهن الا بقوله قد بايعتك على ذلك ما كانش بيايه ماشي كفك. يسلم لا لا لأ. حتى البيعة اللي فيها البيعة بالايد كان النساء ما يصافحهاش في البيعة
مم. عن اميمة بنت رقيقة والحديث في موطأ مالك انها قالت اتيت رسول الله صلى الله عليه وسلم في نسوة يبايعنه على الاسلام وعلى فكرة احنا حاليا بننتج الفيلم التاني من سلسلة افلام الضباب ينقشع. الفيلم الاول كان اسمه الاسلام بايجاز. اسلام امريف
التاني اسمه الجهاد ضد الارهاب. عن موضوع الارهاب وتبرئة للاسلام من تهمة الارهاب. الفيلم التالت عارفين اسمه ايه؟ اسلام مش ويمن اني اسلام. مش المرأة في الاسلام. الفيلم اسمه الاسلام في المرأة زاهرة طول عمرها موجودة من ايام الرسول عليه الصلاة والسلام
لحد النهاردة معظم اللي بيعتنقوا الاسلام نساء سبعين في المية من المسلمين الجدد نساء في الغرب. مع كل ما يشاع عن الاسلام من انه بيضطهد المرأة هنا بقى اميمة بنت رقيقة جاية في وسط مجموعة ستات وبيبايعوا الرسول عليه الصلاة والسلام على الا نشرك بالله شيئا ولا نسرق ولا نزني
ولا نقتل اولادنا ولا نأتي ببهتان نفتري بين ايدينا وارجلنا ولا نعصيها نعصيك في معروف فقال رسول الله صلى الله عليه وسلم فيما قالت فقلنا الله ورسوله ارحم بنا من انفسنا. هلم نبايعك يا رسول الله؟ فقال رسول الله صلى الله عليه وسلم
اني لا اصافح النساء انما قولي لمئة امرأة كقولي لامرأة واحدة او مثل قولي لامرأة واحدة يعني هنا اللي بيروي الحديث مش فاكر الرسول عليه الصلاة والسلام قال كقولي لامرأة واحدة او قال مثل قولي. يعني قال
كقول ولا مثل قولي. يقوم راوي الحديس يرويه مرتين. قال كقوله او مثل قوله. شوفوا الدقة اللي وصلنا بها سنة النبي عليه الصلاة والسلام الخلاصة هنا ايه؟ انه ما كانش بيصافح النساء. ده معناه ان احنا برضو نتجنب المصافحة
ولكن مش عايز حد يطلع من هنا يقول فاضل سليمان قال المصافحة حرام لاني ما قلتش حرام. كل هذه النصوص محرمة التحريم يعني لا تفعلوا كزا. اجتنبوا كزا. اما اني اشوف الرسول عليه الصلاة والسلام يتجنبها. ازا انا اراها مكروهة
لا افعلها ولكن ده من رحمة ربنا بنا. انه ترك هذا الامر لانه هناك آآ يعني مواقف احيانا بيبقى فيها اخراج مع الجاهل مع حد غير مسلم مع حد كبير ماشي انا داخل مرات عمي ست كبيرة جدا وبتتعالج ومش عارف ايه وبتاع وراحت مدية لي ايدها لو
مصافحة حرام يبقى ما صفحهاش خلي بالك لكن هنا بقى اذا امنت الفتنة يعني ما فيش فتنة واخد بالك ازاي؟ واذا كان لتجنب الاحراج او اضطرار هنا الحمد لله ان هي مش محرمة. ده اللي بنقوله يا اخواننا. مش معنى كده ان احنا نمشي كفك وكفيك وندق كف بعض. لأ غلط. خلاص. سنة رسول الله صلى الله عليه وسلم ما بنصافحش
بعض خلاص ولكن هناك مواقف قد نضطر فيها الى ذلك وهناك مواقف هنرى فيها انه حتى مسلا الربيعي بنت معاوية بتقول كنا مع النبي صلى الله عليه وسلم نسقي ونداوي الجرحى
اه ونرد القتلى الى المدينة. طب نداوي الجرحى ازاي؟ يعني الست هتداوي جريح كل واحدة قاعدة مستنية جوزها يتجرح عشان تداويه لأ خلاص ابو فلان جاي. تعال. هتطلق عليه ميكروكروم من بعيد كده ؟ هتمسك ايده وتشيل البتاع ده وتطهر له الجرح. اه
ازا في حاجة وفي الموقف نفسه ما فيش فيه فتنة. ده امر مهم جدا يا اخوانا الاسلام ترك مساحة للعقل حتى يعمل. طيب مصافحة الجنس الاخر مكروهة بصفة عامة. ويلجأ لها المسلم مع الجاهل لتجنب الاحراج او اذا امنت الفتنة. حد بقى كبير
انا لا انسى ابدا اول سنة لي في امريكا كنت مع اخ آآ من احدى الدول العربية ورحنا عايزين نأجر مكان نعمل فيه في كامبينج مكان نعمل فيه مخيم للشباب المسلم
والست في هناك ناس بتشتغل بعد سن الستين والسبعين كمتطوعين وكده. والله الست فوق الخمسة وسبعين سنة ودخلت مادة ايدها فمدت ايه وسلمت وجت عليه هو اللي هو الشاب ما يطلعش سبعة وعشرين تمانية وعشرين سنة
ويفوق السبعين سنة. يعني دي اكبر من جدته. لان هم في بلدهم بيتجوزوا بدري جدا. يعني ده جدته بتاعة اربعين سنة عشان تبقوا عارفين ولا انا ما بسلمش على ستات. انا والله زي ما يكون نزل علي دش مية ساقعة. طب الصيت ده انا كان نفسي قبل ما كده ما تموت نديها فيلم
اسلام وكتاب عن الاسلام وربنا يهديها. فانا اول تعامل لي مع المسلمين ان احنا نحرجها كده وتمد ايدها وما حدش يمد ايده لها طب يا اخي طلع بونبوناية من جيبك ادي اي حاجة
لكن مش ممكن المنزر كان. فسبحان الله! طيب. اداب اخرى مشتركة بين الولاد والبناتها الفصل بطريقة تجنب المزاحمة طب ما احنا مختلطين اهو. لكن الشباب قاعد كده والشابات قاعدين كده. واحنا لازم نعجن بعض يعني! الرسول عليه الصلاة والسلام قال ايه؟ هلا لو
تركنا هذا الباب للنساء يا جماعة ربنا وسع علينا وادانا مسجد كبير. ما تيجوا نسيب باب يبقى للنساء. ليه رجالة وستات هيطلعوا مع بعض بنفس الباب؟ ليه ليه لما نعمل يعني واحد يعمل الفرح بتاعه ما بنقولش يا سيدي خلي الستات لوحدها والرجالة لوحدها. على الاقل يا اخي البوفيه والناس يعني زحمة
اعمل بوفيه رجالي لبوليس ستات اعمل فصل ايا كان. لو قدرت تعمل فصل فرح للستات لوحدهم. هم بقى يبقوا من غير حجاب ويرقصوا ويعملوا اللي هم عايزينه. يبقى كويس. كمان. لكن
لابد ان احنا نفصل قدر المستطاع في الاماكن اللي فيها زحمة اه ده في عربية في المترو للستات. وعربية في المترو اه للرجالة. وعربية طب ليه لأ لكن تيجي تلاقي اصوات تطلع تعترض عليك وكأن بقى الطالبان في شوارع القاهرة ايه في ايه؟ احنا بنقول يا جماعة الستات عشان
جانبوا التحرش الجنسي وقلة الادب اللي بتحصل. هنعمل لهم عربية في المترو لوحدهم. سبحان الله! عن ابي سعيد الانصاري انه سمع رسول الله صلى الله عليه وسلم يقول فقال رسول الله صلى الله عليه وسلم اه الرسول عليه الصلاة والسلام بيقول ايه؟ للنساء استأخرن فانه ليس لكن ان تحققن الطريق عليكن بحافات الطريق
الشوارع زمان يا جماعة في المدن او في القرى دي كانت ضيقة جدا. اللي منكم راح آآ خان الخليلي. شاف الشوارع جوة خان الخليلي نفسه ضيقة اوي. فلو احنا كلنا ماشيين رجالة وستات هنخبط في بعض
فالرسول عليه الصلاة والسلام قال الرجالة في النص والستات على الجناب يعني قسم الطريق الى حارات. عارفين التقسيم بتاع الحارات؟ هو اصلا طريق حارات. وقال الستات على الحارتين اللي في الجنب. الرجالة كلهم في النص
الرجالة ماشيين كده والستة ماشيين كده مش راجل ست راجل ست وماشيين زي ما كنا هنرقص مع بعض تمام؟ يبقى الفصل مهم جدا بطريقة تجنب المزاحمة. تجنب الخلوة. واحد وواحدة مقفول عليهم باب لأ. ده اسمه خلوة ده ممنوع
ده حرام قال لا يخلون رجل بامرأة الا مع ذي محرم. اخوها معها معلش ما هو ممكن راجل عنده شغل مع واحدة ست بس في الحالة دي بقى يكون معها محرم
ما تبقاش واحدة ست قاعدة لوحدها. او مجموعة نساء ما فيش مشاكل. اه واحد يقع مع مجموعة نساء ما فيش مشاكل. مجموعة رجال بشرط يكونوا عدول. مع امرأة برضو ما فيش مشاكل
لكن عدول عدول دي شروط بقى كتير شوية. لكن ان شاء الله متحققة في في معظم الشباب المسلم المتدين اللي ما بيشربش سجاير اللي معروف بالتقوى محافظ على صلواته. ده اسمه رجال العدو ممكن اتنين تلاتة يكونوا مع بعض. معهم واحدة بنت. وقاعدين بيتكلموا في موضوع او بيدرسوا امر اديها جائزة
هنا هو والدليل طبعا موجود عبدالله بن عمرو بن العاص يقول قام رسول الله صلى الله عليه وسلم على المنبر فقال لا يدخلن رجل بعد يومي هذا على على على مغيبة الا ومعه رجل او اثنان. مغيبة يعني واحدة جوزها مش معها. واحدة ما معهاش محرم
ما يخشش عليها الا لو معه راجل تاني او اتنين. ده بيكلم صحابة. يعني بيكلم رجالة عدول